મ્યુનિ. કોર્પોરેશનની ખમાસા દાણાપીઠ ખાતે ૧૦.૩૦ આવેલા મુખ્યાલયને લોકમુખે ‘કોઠા’ તરીકે ઓળખાય છે. આ ‘કોઠાે’ ભવ્ય કોર્પોરેટ ઓફિસનો દેખાવ ધરાવતો થઇ ગયો છે. પરંતુ સામાન્ય નાગરિકો માટે આજેય ‘કોઠાે’ ભેદવો કપરો જ છે! હવે વાત કરીએ નવા જમાનાના રાજા મહારાજાઓની એટલે કે આપણા ચૂંટાયેલા પ્રતિનિધિઓની. આ લોકો હવે હોટ વ્હીલર ધરાવતા થયા હોઇ ‘વૈભવ પ્રિય’ થયા છે. એટલે જ જેમને નીચલી કમિટીઓના ચેરમેન ડેપ્યુટી ચેરમેન બનાવાયા છે તે પૈકીના મોટા ભાગનાઓને સુખ સુવિધા ગમે છે. આ તમામ હોદ્દેદારોને ચોથા માળે ‘એસી ઓફિસ’ ફાળવાઇ છે. તેમની ઓફિસની સામે જ ‘એસી’ પક્ષ કાર્યાલય છે. પરંતુ કાર્યાલયમાં ‘હાજરી’ પુરાવાના શોખીન ચેરમેન પોતાની ઓફિસના ‘એસી’ ચાલુ જ રખાવે છે! એટલે જયારે પણ કાર્યાલયમાંથી છૂટીને ઓફિસમાં જાય તો ત્યાં ‘એસી’થી ઠંડક મળી રહે! આવા ‘કોના બાપની દિવાળી’ના ઠાઠમાઠમાં રાચતા વિલાસપ્રિય પ્રજાના પ્રતિનિધિઓના કારણે ‘કોઠા’નું દર મહિનાનું લાઇટ બિલ અધધ.. એટલે કે રૂ.૧૩ થી ૧૪ લાખનું આવે છે!!